**Tiszanána Község Önkormányzata Képviselő-testületének 8/2018. (VI.1.) önkormányzati rendelete:** A 2017. évi pénzügyi terv végrehajtásáról.

Az önkormányzat képviselő-testülete az államháztartásról szóló 2011. évi CXCV. törvény 91. § (1) bekezdésében meghatározott jogkörében eljárva a 2017. évi költségvetési zárszámadásáról a következő rendeletet alkotja.

**1. §**

(1)Az önkormányzat képviselő-testülete a 2017. évi költségvetés végrehajtásáról szóló zárszámadást **bruttó**

|  |  |  |
| --- | --- | --- |
|  **1.148.597.500,-Ft**  | **Költségvetési bevétellel** |  |
|  |  |  |
|  **890.939.050,-Ft** | **Költségvetési kiadással** |  |
|  **257.658.450,- Ft**  | **költségvetési maradvánnyal** |  |

**Nettó 982.162.322,-Ft Költségvetési bevétellel**

 **724.503.872,-Ft Költségvetési kiadással**

 **257.658.450,-Ft költségvetési maradvánnyal**

hagyja jóvá.

(1) Az önkormányzat mérlegszerűen bemutatott kiadásait, bevételeit önkormányzati szinten az *1.1. mellékletben* foglaltaknak megfelelően fogadja el.

(2) A bevételek és kiadások előirányzat-csoportok, kiemelt előirányzatok és azon belül Tiszanána Község Önkormányzata, Tiszanánai Közös Önkormányzati Hivatal, Fekete István Könyvtár, Tiszanánai Tündérkert Óvoda, Tiszanánai Önkormányzati Konyha *1.2., 1.3., 1.4.,1.5.*,1.6.*mellékletek* szerint fogadja el.

(3) A működési bevételek és kiadások, valamint a tőkejellegű bevételek és kiadások mérlegét a *2.1. és a 2.2. melléklet* szerint fogadja el.

**2. §**

A képviselő-testület az Önkormányzat 2017. évi zárszámadását részletesen a következők szerint fogadja el:

(1) Az önkormányzat beruházási és felújítási kiadásait a *3. és a 4. melléklet* szerint hagyja jóvá.

(2) Az EU-s támogatással megvalósuló programok és projektek, valamint az önkormányzaton kívül megvalósult projektekhez való hozzájárulás pénzügyi elszámolását az *5. melléklet* szerint fogadja el.

(3) Az önkormányzat kötelező és önként vállalt, és államigazgatási feladatok bevételi és kiadási előirányzatainak teljesítését a 6*.1.1 ,6.1.2, 6.1.3. mellékletekben* foglaltaknak megfelelően hagyja jóvá.

 (4) A képviselő-testület az elismert tartozásállományt a 7.*mellékletnek* megfelelően hagyja jóvá.

(5) Az önkormányzat maradvány kimutatását a *8. melléklet* szerint hagyja jóvá.

(6) Az önkormányzat egyszerűsített mérlegét a *9.melléklet* tartalmazza.

(7) A kormányzati funkciók szerinti megbontást a *10. melléklet* szerint fogadja el.

**3. §**

(1) A képviselő-testület utasítja az önkormányzat jegyzőjét, hogy a költségvetési maradványt érintő fizetési kötelezettségek teljesítését biztosítsa, illetve kísérje figyelemmel.

(2) Az önkormányzat jegyzője és a költségvetési szervek vezetői a költségvetési maradványnak a 2018. évi előirányzatokon történő átvezetéséről gondoskodni kötelesek.

**4. §**

A képviselőtestület utasítja az önkormányzat jegyzőjét, hogy a költségvetési beszámoló elfogadásáról a költségvetési maradvány jóváhagyott összegéről, elvonásáról a költségvetési szervek vezetőit a rendelet kihirdetését követő 15 napon belül írásban értesítse.

**5. §**

1. Ez a rendelet kihirdetését követő napon lép hatályba.
2. Jelen rendelet kihirdetésével egyidejűleg hatályát veszti Tiszanána Község
 Önkormányzata képviselő-testületének 1/2017.(II.17.) önkormányzati rendelete, a
 2017. évi költségvetésről, módosításáról és végrehajtásának rendjéről.

A rendeletet Tiszanána Község Önkormányzatának Képviselő-testülete 2018. május 31-én megtartott ülésén fogadta el.